Diari Oficial de la Generalitat Valenciana


Sumari del DOGV 2251, del 22-04-1994 (1994/831230)

RESOLUCIÓ de 13 d'abril de 1994, de la Universitat d'Alacant, per la qual convoca 24 beques per a la formació pràctica de postgraduats en matèria tributaria.
-------------------------------------------------------------------------------------------------------------------------------------------------------------

### Dades del document

Número de DOGV
:   2251

Data del DOGV
:   22-04-1994

Secció del DOGV
:   AUTORITATS I PERSONAL

Número del document
:   1994/831230


Data del document
:   13-04-1994

Organisme emissor
:   Universitat d'Alacant

Tipus de document
:   Resolució

RESOLUCIÓ de 13 d'abril de 1994, de la Universitat d'Alacant, per la qual convoca 24 beques per a la formació pràctica de postgraduats en matèria tributària. [94/2426]  
La Universitat d'Alacant convoca un total de 24 beques per a la formació pràctica de postgraduats en matèria tributària, segons el conveni establert entre la Generalitat Valenciana i la Universitat d'Alacant, en compliment de l'Acord de 12 d'abril de 1994 del Consell de la Generalitat Valenciana.  
Característiques de les beques:  
1. Objecte  
Realització de pràctiques en matèria tributària, seguint el programa següent:  
La gestió en el conjunt dels tributs cedits per l'estat.  
- La informació al contribuent.  
- La declaració tributària.  
- La comprovació del valor.  
- La taxació pericial contradictòria.  
- La liquidació.  
- El procediment de notificació tributària.  
- El constrenyiment.  
- La recaptació.  
- Les funcions de registre.  
- Les actuacions prèvies a la comprovació i a la investigació tributària:  
a) confrontació de dades  
b) depuració  
c) requeriments  
- La prescripció tributària.  
2. Lloc  
Els becaris realitzaran les activitats que se'ls assigne a la dependència de la Conselleria d'Hisenda o a les oficines liquidadores, per tal d'assolir els objectius de pràctica professional i de formació en les àrees corresponents. Les pràctiques es realitzaran a la Comunitat Valenciana.  
3. Període de realització  
El període de durada de les pràctiques serà de sis mesos i la distribució de la concessió de beques serà de la forma següent:  
a) 12 beques per al període de l'1 de maig de 1994 al 31 d'octubre de 1994.  
b) 12 beques per al període de l'1 de novembre de 1994 al 30 d'abril de 1995.  
El beneficiaris estaran obligats a lliurar al Vicerectorat d'Alumnat de la Universitat d'Alacant una memòria en la qual es justifique l'aprofitament de les pràctiques fetes. Aquesta memòria haurà de ser lliurada en un termini no superior als 15 dies posteriors a l'acabament del període de pràctiques.  
4. Dotació econòmica  
Les beques estaran dotades amb 60.000 pessetes mensuals cadascuna, amb un import màxim, tenint en compte el període de durada de sis mesos, de 360.000 pessetes. i es finançaran d'acord amb el conveni firmat entre la Universitat d'Alacant i la Generalitat Valenciana.  
La Universitat d'Alacant subscriurà una assegurança d'accidents, per tal de donar cobertura als becaris.  
5. Requisits  
Estudiants o postgraduats de la Universitat d'Alacant, segons la modalitat de beques.  
Beques del període:  
a) Llicenciatura en Dret, Ciències Econòmiques, Ciències Empresarials o Diplomatura en Ciències Empresarials amb posterioritat a juny de 1993.  
b) Estudiant de l'últim curs de les carreres esmentades en la modalitat {REF a)}; és imprescindible per a obtenir la beca, estar en possessió de la titulació corresponent amb anterioritat a l'1 de novembre de 1994.  
6. Sol·licituds  
Les sol·licituds per als dos tipus de beques han d'anar adreçades al Vicerectorat d'Alumnat de la Universitat d'Alacant, segons el model de l'annex I. S'han de presentar al Vicerectorat d'Alumnat de la Universitat d'Alacant, campus de Sant Vicent del Raspeig (Alacant), abans de les 13.00 del 27 d'abril de 1994.  
Cal adjuntar a la sol·licitud el currículum, en el qual s'ha d'incloure l'expedient acadèmic i tot tipus de mèrits professionals, i una fotocòpia del DNI.  
La presentació de sol·licituds implica l'acceptació de la totalitat del contingut de la convocatòria.  
7. Resolució  
Les beques es concediran per mitjà d'una resolució de la Universitat d'Alacant a proposta d'una comissió formada per:  
- President: vicerector d'Investigació.  
- Secretari: president del Consell d'Alumnes.  
- Vocals: tres professors de la Universitat d'Alacant, d'àrees de coneixement que siguen afins a l'objecte de les pràctiques.  
8. Seguiment  
Les incidències que es produesquen durant el període de durada de les beques seran resoltes per vicerector d'Alumnat, que podrà revocar-les en el cas que els becaris incomplesquen les seues obligacions.  
Alacant 13 d'abril de 1994  
ANNEX I  
Model de sol·licitud  
Primer cognom: ...  
Segon cognom: ...  
Nom: ...  
Data de naixement: ...  
Nacionalitat: ...  
DNI: ...  
Domicili: ...  
Població: ...  
Codi Postal: ...  
Telèfon: ...  
Llicenciat/ada en: ...  
Diplomat/ada en: ...  
Estudiant de: ...  
Mèrits al·legats: ...  
Vicerectorat d'Alumnat de la Universitat d'Alacant